Кабалоев Виталий Германием щытокIуэ
Дортмунд къалэм мы махуэхэм щекIуэкIащ «Германием и Гран-при» алыдж-урым бэнэкIэмкIэ дунейпсо зэхьэзэхуэ. Ди щIалэхэм абы медаль лIэужьыгъуэ псори къыщахьащ.
Зи хьэлъагъыр килограмм 55-м нэблагъэхэм я зэхьэзэхуэм пашэныгъэр щиубыдащ Кабалоев Виталий. ЗэIущIиплI иригъэкIуэкIати, и хьэрхуэрэгъухэм абы зы Iэмали яритакъым.
Дыжьын медалыр зыIэригъэхьащ Къуэдзокъуэ Сосрыкъуэ. Зи хьэлъагъыр килограмм 87-м нэблагъэхэм я кIэух зэIущIэм ар къыщыхигъэщIащ Комаров Алек-сандр.
Килограмм 67-рэ зи хьэлъагъхэм я зэпэщIэтыныгъэм и финал цIыкIум Мэжэрым щыщ Кражнай Мате щефIэкIащ Кабалоев Заур икIи ди лъахэгъум жэз медалыр къихьащ.
КЪЭХЪУН Бэч.
